Document ID: /fineweb-2-swissfilter-quality_10-filterrobots/filtered/00098.jsonl.gz/9

#FollowMyDay
στο παγκόσμιο πρωτάθλημα αλπικού σκι FIS
Οι πτήσεις επίδειξης με ένα επιβατικό αεροσκάφος και την Patrouille Suisse, όπως τις γνωρίζουμε από τους αγώνες κατάβασης Lauberhorn, ενθουσιάζουν όχι μόνο τους επισκέπτες, αλλά και πολλά εκατομμύρια ανθρώπων που παρακολουθούν online. Για τους τρεις πιλότους στο αεροσκάφος της SWISS, μια τέτοια πτήση δεν είναι ρουτίνα, αλλά το απόλυτο highlight. Μέχρι τη μεγάλη ημέρα πρέπει ωστόσο να γίνουν κάποια πράγματα. Ο πιλότος της SWISS, Robert Emeri, κατέγραψε το στάδιο προετοιμασίας των εντυπωσιακών πτήσεων στο παγκόσμιο πρωτάθλημα σκι στο Σεντ Μόριτζ.
Οι πτήσεις ασκούσαν ανέκαθεν μια γοητεία στον Robert. Μετά από 30 χρόνια στο επάγγελμα, δεν άλλαξε τίποτε: «Ο θείος μου ήταν πιλότος της πολεμικής αεροπορίας. Θαύμαζα πάντα μια φωτογραφία στο σπίτι μας. Έλαμπε μέσα στο πολεμικό αεροσκάφος του», θυμάται.
Ο Robert δεν γνώριζε όμως τότε ότι κάποτε θα πετούσε ο ίδιος με στολή πάνω από τα σύννεφα. Όμως το εύχονταν από πολύ νωρίς.
Ο Robert ονειρεύεται αυτές τις ειδικές πτήσεις: «Κατά τη διάρκεια της πτήσης είσαι όπως σε μια ταινία. Μόνο μετά την τέλεια επίδειξη έρχεται η χαλάρωση – και μαζί με αυτή δυνατά αισθήματα ευτυχίας!»
Ενώ σε μια κανονική πτήση της γραμμής κάθονται δύο κυβερνήτες στο πιλοτήριο, σε μια πτήση επίδειξης είναι τρεις. Ως επικεφαλής της αποστολής, ο Robert κάθεται μπροστά αριστερά. Δεξιά του κάθεται ο συγκυβερνήτης Andres "Res" Müller, που τον υποστηρίζει κατά τη διάρκεια της πτήσης. Στο τρίτο κάθισμα στο πιλοτήριο, στο λεγόμενο Jumpseat, κάθεται ο Ivo Vogel, ο «κυβερνήτης ασφαλείας»: «Διατηρεί την εποπτεία και μπορεί να μας ενημερώσει για κάτι ασυνήθιστο.» Σε μια τέτοια πτήση δεν χρησιμοποιείται αυτόματος πιλότος. Ολόκληρη η πτήση ελέγχεται χειροκίνητα από τον Robert. «Το CS100 διαθέτει ένα πολύ ακριβές σύστημα διεύθυνσης.» Ολόκληρη η πτήση απαιτεί μέγιστη αυτοσυγκέντρωση από το πλήρωμα του πιλοτηρίου.
Πιλότος Ivo Vogel
Πιλότος Ivo Vogel
Πιλότος Andres «Res» Müller
Πιλότος Andres «Res» Müller
Στάδιο σχεδιασμού
Η προετοιμασία αρχίζει νωρίς. Η πτήση επίδειξης σχεδιάζεται μέχρι την τελευταία λεπτομέρεια. Οι πρώτες συζητήσεις πραγματοποιούνται συνεπώς μήνες πριν την εκδήλωση. Από τον Νοέμβριο του 2016 ο Robert σχεδιάζει με τα διάφορα τμήματα της SWISS. Οι πιλότοι είναι επιπρόσθετα σε συνεχή επικοινωνία με το ακροβατικό αεροπορικό σμήνος Patrouille Suisse και την ελβετική υπηρεσία πολιτικής αεροπορίας (BAZL): «Λόγω του ορεινού ανάγλυφου στο Σεντ Μόριτζ, οι προετοιμασίες για την ακρίβεια της πορείας με ακτίνες και την πιθανή κλίση είναι ιδιαίτερα εκτενείς», εξηγεί.
Για τον πρώην πιλότο της πολεμικής αεροπορίας είναι μια σημαντική υπόθεση να υλοποιεί μαζί με την Patrouille Suisse την πτήση επίδειξης - και μάλιστα στο Σεντ Μόριτζ κατά τη διάρκεια του παγκόσμιου πρωταθλήματος αλπικού σκι FIS. «Μεγάλωσα στο Villards, μια περιοχή για σκι στη δυτική Ελβετία και επομένως έχω συνδυάσει πάρα πολλά με τα χειμερινά σπορ.»
Εκτός από διάφορες συνεννοήσεις με την BAZL και την Patrouille Suisse, ο σκοπός είναι κυρίως να υπολογιστεί η διαδρομή και οι αεροδιάδρομοι, για να οριστεί με ακρίβεια η πτήση. Αν κάποιος νομίζει ότι αυτά τα αναλαμβάνει ένας υπολογιστής για τους πιλότους, κάνει λάθος. Όλα αυτά είναι χειρωνακτική εργασία – ή στην προκειμένη περίπτωση πνευματική εργασία.
Μαζί με τον Res και τον επικεφαλής της Patrouille Suisse, τον Simon "Billy" Billeter, σχεδιάζονται οι λεπτομέρειες της ιδανικής διαδρομής. «Σε έναν έντυπο χάρτη μελετάμε αποστάσεις και υπολογίζουμε ταχύτητες καθώς και ύψη πτήσης.»
Προσομοιωτής πτήσης
Μετά τους υπολογισμούς, το σχέδιο είναι ακόμη στη θεωρία. Η δοκιμή στην πράξη δεν γίνεται κατευθείαν στο αεροπλάνο, αλλά πρώτα στον προσομοιωτή πτήσης. Ο Robert δεν κάνει όμως τη δοκιμή μόνος του: «Κάθομαι με τη δική μου ομάδα πιλότων της SWISS στο πιλοτήριο για να διανύσω ολόκληρη τη διαδρομή.» Μετά από αυτή τη δοκιμή, το σχέδιο βελτιστοποιείται – και ακολουθεί εκ νέου δοκιμή στον προσομοιωτή πτήσης. Όλα αυτά διαρκούν περίπου 15 ώρες. «Στο τέλος προκύπτει το τελικό σχέδιο, το οποίο υποβάλλουμε στην υπηρεσία πολιτικής αεροπορίας.»
Καιρός
Όσο τέλειο κι αν είναι το σχέδιο, αν δεν είναι σύμμαχος ο καιρός, το σόου ακυρώνεται. Όμως τι σημαίνει στη συγκεκριμένη περίπτωση ιδανικός καιρός; «Κάτω από τα 3200 μέτρα δεν επιτρέπεται να υπάρχουν σύννεφα στο προκαθορισμένο ίχνος πτήσης», εξηγεί ο Robert. «Η ταχύτητα μεταβολής του καιρού στις Άλπεις είναι ακραία. Όμως ακόμη κι αν αρχικά ο καιρός δεν φαίνεται καλός, εμείς ξεκινάμε. Διότι υπάρχει η πιθανότητα να έχουν φύγει τα σύννεφα μέχρι την πτήση. Για υποστήριξη, υπάρχει ένας ακόμη πιλότος C Ceries της SWISS στο σημείο άφιξης στο Σεντ Μόριτζ, για να ενημερώνει μέσω ασυρμάτου το πλήρωμα του πιλοτηρίου για τις ακριβείς καιρικές συνθήκες. Στο Σεντ Μόριτζ ο καιρός είναι συνήθως καλός και αυτή τη φορά ο καιρός υπήρξε σύμμαχος – αν εξαιρέσεις την Παρασκευή.
Η μεγάλη ημέρα
«Ξυπνάω στις 06:00 το πρωί, πίνω τον καφέ μου και ρίχνω μια πρώτη ματιά στον καιρό.» Στη συνέχεια ο Robert φεύγει κατευθείαν για το αεροδρόμιο. Και στο αεροδρόμιο, το κύριο θέμα είναι ο καιρός. Όλοι όμως ανακουφίζονται: «Ο καιρός φαίνεται καλός.» Συνεχίζουν για τις τελικές συνεννοήσεις. «Περίπου δύο ώρες πριν από την πτήση, το πλήρωμα επιβιβάζεται στο αεροπλάνο. Οι προετοιμασίες στο εσωτερικό και στο εξωτερικό είναι οι ίδιες, όπως σε μια πτήση της γραμμής.» Οι τρεις τους είναι μια καλά συντονισμένη ομάδα και έτσι ο καθένας εκτελεί τα καθήκοντά του. Ο Ivo ελέγχει εξωτερικά το αεροπλάνο για ασυνήθιστα ευρήματα. Εκτός από τις συνεννοήσεις με την Patrouille Suisse, πρέπει να γίνουν συγκεκριμένες ρυθμίσεις στον υπολογιστή στο πιλοτήριο. Μεταξύ άλλων να τεθούν κάποια σημεία της διαδρομής, που δεν είναι συγκρίσιμα με μια κανονική πτήση της γραμμής.
C Series πάνω από το Σεντ Μόριτζ
Ο Robert και η ομάδα του αναχωρούν από τη Ζυρίχη, το σμήνος Patrouille Suisse από το Emmen. Τα αεροπλάνα συναντιούνται πάνω από το Samedan. «Στο Σεντ Μόριτζ ήρθα μερικές εβδομάδες πριν από την πτήση, για να δω την τοπογραφία της περιοχής», αφηγείται ο Robert. Η πτήση έχει σχεδιαστεί έτσι, ώστε σε περίπτωση καθυστερήσεων, το C Series να μπορεί θεωρητικά να περιμένει μία ώρα πάνω από το Σεντ Μόριτζ. Και τότε, εκτυλίσσονται ξαφνικά όλα πολύ γρήγορα: Με πλήρη αυτοσυγκέντρωση το πλήρωμα του πιλοτηρίου αρχίζει την πτήση. Μετά την πτήση, ο Robert πλημμυρίζει από συγκινήσεις και ταυτόχρονα κυριεύεται από μεγάλη χαλάρωση, μαζί με πολλά αισθήματα ευτυχίας: «Μια απερίγραπτη στιγμή!»
Και για τους θεατές η αεροπορική επίδειξη της SWISS και της Patrouille Suisse ήταν ένα αξέχαστο highlight: